Abdullah tør ikke gå ut etter kuppforsøket i Tyrkia: – Jeg kan ikke bo i dette landet uten å frykte for livet mitt etter dette
Fredag kveld kom de første meldingene om skyting i Tyrkia. Kort tid etter ble det klart at både kampfly og militærhelikopter fløy over storbyene Ankara og Istanbul, og at det ble skutt fra dem. President Erdogan hevder nå at han har full kontroll - en beskjed ikke alle tør håpe like mye på. Inne i et universitetsbygg i Istanbul har studenten Abdullah og flere studenter med ham sittet siden kuppforsøket startet. Da VG snakker med ham lørdag ettermiddag, tør de fortsatt ikke gå ut. Lyden av militærhelikoptre har holdt dem våkne gjennom natten.Ingen av de tidligere terrorangrepene i landet har gjort han så redd som nattens kuppforsøk. Tyrkia : Antimyndighetsgruppe skal ha overtatt marinefregatt – Dette er ikke et kupp, det er et terrorangrep. Flere jeg har snakket med forteller om militærhelikoptre som skyter tilfeldig ut i de sivile folkemassene. Ikke forveksle dette med et kupp mot regjeringen, for oss er det et angrep på sivilbefolkning, sier Abdullah på telefon. Abdullah forteller at de har sett flere militærfly i luften og hørt lydene av skudd og bomber gjennom natten. Han har flere ganger vært i kontakt med venner som fulgte presidentens anmodning om å trekke ut i gatene og bekjempe kuppforsøket. Han forstår ikke hvorfor folket er ønsket ut i gatene. Gjennom natten har han og de andre studentene fulgt nøye med på nyhetssendingene på tyrkisk fjernsyn. Han forteller at den statseide TV-kanalen var kontrollert av det millitæret, og at de viste en nyhetsoppleser som leste opp erklæringen på millitærkuppet, mens tyrkias statsminister stod frem på en annen TV-kanal og la skylden på imamen Fethullah Gulen som lever i eksil i USA. Derfor skjedde det: Eksperter forklarer Gulen leder en bevegelse som ønsker å endre styresettet i Tyrkia i retning av liberal islamisme. Han har imidlertid fordømt statskuppet.Han forteller at en av hans nærmeste venner trakk ut i gatene i Istanbul i går. Da de snakket sammen på telefonen i går kveld fryktet han for sitt eget liv. Les også: Roping og skudd hørt i TV-redaksjon – Han var veldig nære der det ble sluppet bomber. Han trodde han skulle dø. Vi snakket som om det var vår siste samtale og vi gråt begge to. Jeg kommer aldri til å glemme dette. Aldri før vært så redd i hele mitt liv, sier Abdullah. Abdullah har nå snakket med vennen som fortsatt er redd, men i god behold. – Det er vondt å si dette, men jeg kan ikke bo i dette landet uten å frykte for livet mitt etter dette. Det vil skje igjen, det er jeg helt sikker på. Tyrkia er er vakkert land, med mennesker som ønsker å leve i fred, men nå mister vi håp. FÅ OVERSIKT: Derfor prøvde militæret å styrte ErdoganMorten Myksvoll er redaktør i nettstedet tyrkiskpolitikk.no. Han er i Tyrkia, og følger utviklingen i det militære kuppforsøket. Få mer bakgrunn: Slik har Tyrkias blodige halvår vært – President Erdogan ser muligheter i militærkuppet. Militærkuppet kan styrke presidenten. Dersom han går seirende ut vil han bruke posisjonen sin til å renske ut sine motstandere i militæret, uttalte Myksvoll til VG tidlig lørdag morgen, og legger til: – Erdogan er en polariserende figur, men han har rundt halve folket bak seg. Husk at han er Tyrkias første folkevalgte president, sier han.Myksvoll mener vestlige medier har en tendens til å undervurdere Tyrkias demokrati. Da kuppmakerne prøvde å ta over mediestasjonene, for eksempel, var det politi og en stor folkemengde med Erdogan-støttespillere som tok dem tilbake. – Folket tok til gatene mot militæret da kuppet skjedde. Tyrkia har mer demokratisk ryggrad enn det folk ofte har inntrykk av, sier Myksvoll. VG Direkte: Hold deg oppdatert her Ifølge han har støttespillerne til Erdogan inntrykk av at han har styrket Tyrkias posisjon i verden, økonomien, og gjort det enklere for sosialt konservative eller religiøse personer å uttrykke seg i den tyrkiske offentligheten. Myksvoll sier at alle politiske partier uttrykte støtte til Erdogan fredag. – De vil heller ha Erdogan enn militæret. Samtidig så vil de sikre seg i tilfelle Erdogan går seirende ut av konflikten. Da blir det trolig innført presidentstyre, etter modell fra for eksempel USA. I dag har Erdogan bare symbolsk makt, men da får han reelle politiske fullmakter, sier han.
Den tyrkiske økonomistudenten Abdullah befinner seg fortsatt inne på universitetet sitt nord i Istanbul, fortsatt i frykt for å gå ut.